Ο πλανήτης Γη είναι τόσο εντυπωσιακός,
που είναι εύκολο να αγνοήσεις τα μικρά πράγματα στη ζωή.
Αλλά κοιτάξτε λίγο καλύτερα...
και θα δείτε έναν ανεξερεύνητο κόσμο.
Έναν κόσμο μικροσκοπικών ηρώων...
και μικρών τεράτων...
που χρειάζονται απίστευτες υπερδυνάμεις...
για να θριαμβεύσουν ενάντια σε γιγάντιες δυσκολίες.
Μικροσκοπικός κόσμος
Πουθενά δεν είναι σαν το σπίτι μας.
Και για ένα χάμστερ των αγρών με μαύρη κοιλιά, είναι εδώ...
στην καρδιά της ευρωπαϊκής εξοχής.
Το θέμα είναι...
ότι το τοπίο αλλάζει.
ΣΕ ΑΦΗΓΗΣΗ ΠΟΛ ΡΑΝΤ
Καθώς τα μηχανήματα έρχονται...
τα ζώα φεύγουν.
Τα πιο πολλά είναι τόσο μικρά, που περνά απαρατήρητο.
Οι πιο τυχεροί καταλήγουν εδώ.
Στους κήπους μας.
Είναι ένας οικείος χώρος.
Αλλά σε μικρότερη κλίμακα,
είναι ένας θαυμαστός κόσμος...
όπου μικρά πλάσματα κυριαρχούν.
Για τους μικροσκοπικούς ένοικους, ο κήπος έχει τα πάντα.
Άνετα κρεβάτια.
Ιδιωτικές σουίτες.
Ακόμα και πισίνα.
Μπορεί να μοιάζει με παράδεισο.
Αλλά οι κίνδυνοι καραδοκούν παντού.
Και το χειρότερο από όλα, αυτήν τη γη την κυβερνούν γίγαντες.
Οπότε, τι χρειάζεται για να γίνει αυτό το μέρος το σπίτι τους;
ΚΗΠΟΣ
Ήρθε η άνοιξη.
Και μαζί της, φρέσκα τρόφιμα.
Αλλά όπου υπάρχει τροφή, θα υπάρχουν και προβλήματα.
Οι οικόσιτες γάτες σκοτώνουν περισσότερα μικρά θηλαστικά από κάθε θηρευτή.
Ευτυχώς, οι σκίουροι έχουν επιδέξιο σώμα και μυαλό.
Αν υπάρχει θέληση και ξηροί καρποί, θα βρεθεί τρόπος.
Αλλά η σχοινοβασία δεν είναι πολύ εύκολη.
Θα επιστρέψει.
Οι σκίουροι είναι πεισματάρηδες.
Φυσικά, αν πετάς, φτάνεις πιο εύκολα στην ταΐστρα.
Οι κοκκινολαίμηδες κάνουν οικογένεια στις αρχές της άνοιξης.
Έτσι, ο μπαμπάς συλλέγει αρκετό φαγητό για την οικογένεια.
Όσο η μαμά φροντίζει τον νεοσσό, ο μπαμπάς έχει πολλή δουλειά.
Ταΐζει τα μικρά κάθε πέντε λεπτά.
Το πιο δύσκολο είναι να αποφεύγει τα άλλα πουλιά.
Αυτοί είναι τα πιο επιθετικά πουλιά του κήπου.
Κι αυτό είναι ένα από τα πιο φονικά.
Πετώντας με 50 χλμ. την ώρα,
το ξεφτέρι είναι ειδικό στα μικρά πτηνά.
Ένα αποτυχημένο κυνήγι μπορεί να δώσει ένα δωρεάν γεύμα.
Για τα μαύρα μυρμήγκια, η αναζήτηση τροφής είναι επιχείρηση-μαμούθ.
Πρέπει να διασχίσουν πυκνές ζούγκλες...
και αχανείς ερήμους.
Στο σπίτι τους υπάρχει αποικία 5.000 ατόμων.
Το πώς θρέφονται είναι σχεδόν θαύμα.
Καλλιεργούν αφίδες.
Αλλά δεν τις τρώνε.
Τις γαργαλούν...
για να βγάλουν σταγόνες μελιτώματος...
ένα γλυκό υγρό που εκκρίνουν οι αφίδες όταν τρέφονται με χυμούς φυτών.
Αλλά μέσα στο κοπάδι, υπάρχει ένας λύκος.
Οι πασχαλίτσες είναι θηρευτές αφίδων.
Τα μυρμήγκια αντεπιτίθενται με δυνατά σαγόνια.
Και με σπρέι μυρμηκικού οξέως.
Αλλά υπάρχουν κάποιοι δολοφόνοι αφίδων που δεν νικά ούτε στρατός μυρμηγκιών.
Θα πρέπει να αναζητήσουν τροφή αλλού.
Στην άγρια φύση, τα χάμστερ υπερασπίζονται την περιοχή τους.
Αλλά το δέλεαρ μιας κατάφυτης αυλής τα φέρνει κοντά όλα.
Ένα αρσενικό.
Εκείνη δεν θέλει παρέα.
Ίσως φαίνονται άκακα, αλλά τα χάμστερ είναι δεινοί μαχητές.
Εκείνος είναι μεγαλύτερος και πιο δυνατός...
αλλά φαίνεται πως έχει ρομαντικές προθέσεις.
Τα αισθήματα δεν είναι αμοιβαία.
Ίσως κάποια άλλη φορά.
Όσο το καλοκαίρι προχωρά, το ζευγάρωμα γίνεται το επίκεντρο.
Μια θηλυκή αράχνη-ζέβρα.
Μπορεί να έχει το μέγεθος ενός κόκκου ρυζιού...
αλλά είναι αδηφάγα.
Αυτό το αρσενικό πρέπει να προσέχει. Εκείνη μπορεί να τον σκοτώσει.
Πρέπει να αποδείξει ότι αξίζει για σύντροφος.
Χορεύοντας.
Ντίσκο.
Κύμα.
Βήματα στο πλάι.
Όλα πρέπει να γίνουν σωστά.
Δεν είναι ο καλύτερος χορευτής...
αλλά, τουλάχιστον, μένει ζωντανός.
Κατακαλόκαιρο. Η θερμοκρασία ανεβαίνει.
Το αρσενικό χάμστερ επέστρεψε.
Η επιμονή του αποδίδει.
Το θηλυκό έχει εγκατασταθεί
και κάνει ανακαίνιση για να κάνει το λαγούμι της σπίτι.
Αυτήν την εποχή του χρόνου, ο κήπος είναι γεμάτος νοικοκύρηδες.
Οι άγριες μέλισσες πρέπει να βρουν πού θα μεγαλώσουν τα μικρά τους.
Για μια μόνη μητέρα,
ένα έτοιμο κέλυφος σαλιγκαριού είναι πολύ βολικό.
Μετά από εξονυχιστικό έλεγχο...
αφήνει το μοναδικό αβγό μέσα στο κέλυφος.
Μόνο ένα πρόβλημα υπάρχει.
Τα ψαρόνια λατρεύουν τα σαλιγκάρια.
Μπορεί να πρόκειται για ατυχή περίπτωση λανθασμένης αναγνώρισης.
Παραλίγο.
Για να επιζήσει το μωρό της σε αυτόν τον κήπο,
πρέπει να φροντίσει για την ασφάλεια του σπιτιού της.
Θα ξεμυτίσει σε έναν χρόνο.
Εκείνη δεν θα ζήσει αρκετά για να το προστατεύσει.
Ψάχνει κατασκευαστικά υλικά.
Περιέργως, κουβαλάει κλαδάκια που έχουν 20 φορές το μέγεθός της,
για να καλύψει το παιδικό δωμάτιο.
Κομμάτι κομμάτι, το κέλυφος μεταμορφώνεται...
σε φρούριο.
Παρότι δεν θα είναι εκεί να προστατεύσει το μωρό της,
κάνει ό,τι καλύτερο για να ξεκινήσει καλά τη ζωή του.
Ενώ οι άνθρωποι ετοιμάζονται για ύπνο,
ο κήπος αποκτά ζωντάνια από μία νέα ομάδα πλασμάτων.
Μερικοί κάνουν πολύ επικίνδυνο ταξίδι για να φτάσουν εκεί.
Ένας βάτραχος σε επικίνδυνη αποστολή.
Η σύντροφός του του εμπιστεύτηκε τα πολύτιμα αβγά τους.
Εκείνη τα τύλιξε στα πόδια του, για να μην του πέσουν.
Είναι έτοιμα να εκκολαφθούν, άρα πρέπει να τα πάει σύντομα σε νερό.
Θα ρισκάρει τη ζωή του για αυτό.
Μπορεί να εντοπίσει την πιο αμυδρή μυρωδιά της λιμνούλας του κήπου.
Μα δεν έχει φτάσει ακόμη εκεί.
Οι σκαντζόχοιροι τρώνε φρύνους.
Αλλά αυτός λαχταρά κάτι άλλο.
Ένα θαύμα της νύχτας.
Έναν γυμνοσάλιαγκα.
Τα ζεστά, υγρά βράδια
ξεμυτίζουν για ένα από τα πιο εντυπωσιακά θαύματα της φύσης.
Ακολουθώντας τα ίχνη άλλου σαλιγκαριού, σκαρφαλώνει.
Κι όταν συναντηθούν...
χορεύουν.
Μετά αφήνουν το κλαδί
και κατεβαίνουν γλιστρώντας από τις βλέννες τους.
Μακριά από τον κίνδυνο...
αρχίζουν το ζευγάρωμα.
Σε όλο τον κήπο, νέες ζωές ξεκινούν.
Ο βάτραχος, επιτέλους, βρήκε τη λιμνούλα.
Την ίδια στην οποία γεννήθηκε.
Οι φυσικές λίμνες είναι πια ελάχιστες.
Οι λιμνούλες των κήπων είναι σανίδες σωτηρίας για τα μικρά ζώα.
Νέο κεφάλαιο ανοίγεται και για το χάμστερ.
Η μετακόμιση στον κήπο άξιζε.
Γέννησε επτά μικρά.
Θα έχουν κλειστά μάτια για δύο εβδομάδες.
Στο μεταξύ, τα μωρά θα διπλασιαστούν σε μέγεθος.
Για να αντεπεξέλθει, η μαμά πρέπει να τρώει καλά.
Ο θηλασμός τόσων μικρών σε εξαντλεί.
Ευτυχώς, οι προσπάθειες του κηπουρού αποδίδουν.
Μα κάθε φορά που ξεμυτίζει, θέτει σε κίνδυνο τη ζωή της.
Καλύτερα να κάνει τις λιγότερες δυνατές διαδρομές.
Και να κάνει αυτό που ξέρουν να κάνουν τα χάμστερ.
Το φαγητό σε αυτά τα μάγουλα αρκεί για τρία γεύματα.
Αλλά μόνο τόσο ανοίγει το στόμα της.
Το κατακαλόκαιρο ο κήπος αναπτύσσεται ταχύτατα.
Το ίδιο και τα μικροσκοπικά ζώα που τον τρώνε.
Μόλις εκκολάφθηκε.
Μια προνύμφη σκόρου είναι αρκετά μικρή για να βγει από μια τρυπούλα.
Αλλά αυτή είναι μια πεινασμένη κάμπια.
Σε μόνο τρεις εβδομάδες, μεγαλώνει...
και μεγαλώνει...
μέχρι να αποκτήσει χίλιες φορές το αρχικό μέγεθός της.
Τώρα που επικρατεί υπερκινητικότητα στον κήπο,
οι άνθρωποι θέλουν να ανακτήσουν τον έλεγχο.
Αλλά η φύση ξέρει να αντεπιτίθεται.
Ένας πίδακας μυρμηκικού οξέως αρκεί συνήθως.
Πολλά μικρά πλάσματα χρησιμοποιούν χημικά όπλα για άμυνα.
Αλλά οι άνθρωποι έχουν όπλα μαζικής καταστροφής.
Για τα μυρμήγκια που έχουν ως καθήκον την αναζήτηση τροφής...
πρόκειται για μακελειό.
Παρά τις σοβαρές απώλειες,
τα μυρμήγκια δεν θα εγκαταλείψουν τους τραυματίες.
Θα τους κουβαλήσουν μέχρι την αποικία.
Δεν θα είναι εύκολο να επιστρέψουν στο σπίτι.
Τώρα το γρασίδι είναι κοντό. Δεν έχουν κάλυψη.
Στα ψαρόνια αρέσουν τα μυρμήγκια πιο πολύ κι απ' ό,τι τα σαλιγκάρια.
Αυτήν τη φορά το μυρμηκικό οξύ γίνεται μπούμερανγκ.
Το ψαρόνι το ενθαρρύνει.
Βοηθά να μαλακώσουν τα φτερά του και προστατεύει από τα παράσιτα.
Αλλά ο καλλωπισμός στο γρασίδι είναι επικίνδυνος.
Μεγάλη τύχη για τα μυρμήγκια.
Πρέπει να περάσουν ένα τελευταίο εμπόδιο πριν φτάσουν στο σπίτι τους.
Ο ήλιος καίει.
Η άμμος μετακινείται.
Υπάρχουν θανατηφόροι μυρμηκολέοντες.
Σκάβουν παγίδες και πετούν άμμο, για να μη δραπετεύσουν τα θύματά τους.
Ένα γενναίο μυρμήγκι ρισκάρει τη ζωή του για τον σύντροφό του.
Αυτήν τη φορά τίποτα δεν θα τον σώσει.
Μα χάρη στην ανιδιοτέλεια των μυρμηγκιών, τα πιο πολλά θα γυρίσουν στο σπίτι.
Τεσσάρων εβδομάδων πια, τα μικρά των χάμστερ είναι αεικίνητα.
Ώρα να εξερευνήσουν τον κήπο.
Η μαμά τους εξασφάλισε ότι ξεκινούν τη ζωή τους σε καλό μέρος.
Σε μια μικρή πράσινη όαση...
σε έναν κόσμο που συνεχώς αλλάζει.
Μπορεί να μην είναι τέλειος...
μα είναι το σπίτι τους.
Πολύ συχνά θεωρούμε τα ζώα που ζουν στον κήπο μας παράσιτα.
Αλλά σταθείτε και κοιτάξτε καλύτερα.
Θα δείτε μια κοινότητα μικρών θαυμάτων,
που προσπαθούν να χτίσουν το σπίτι τους στον κόσμο μας.
Εύκολα ξεχνάμε πώς είναι να είσαι μικρός.
Αλλά με ένα χέρι βοηθείας...
ακόμα και οι μικροσκοπικοί...
μπορούν να κατορθώσουν πολλά.
Υποτιτλισμός: Έφη Μούκα